
Marijonų spaustuvė Marijampolėje 


Pirmą kartą 


Pirmą kartą, Jėzau, 
atėjai pas mus 
ir sukėlei rojaus 
ilgesio jausmus. 


Tirpsta mūsų širdys 
meilės ugnyje — 

ak, nejau taip gera 
bus ir danguje?! 


Ak, nejau taip miela 
bus mums visados? 
Argi angelėliai 

"dar ilgai giedos?!. 


Pasilik, o Jėzau, 
pasilik pas mus! | 
Tau mes atiduodam 
sielas ir džiaugsmus!.. 


Gražiausioji diena 


Pavasario aidais skamba sužaliavę miš- 
kai ir pievos. Žydinčių gėlių kilimas, bal- 
tais žiedais pasipuošęs sodas vilioja praei- 
vio akį. Paukščių sutartinės aidi džiaugs- 
mu ir laime... 

Tau ši pavasario diena dar gražesnė: 
tu grįžai namo su sielos Svečiu ir tau ro- 
dos, kad tuo pačiu džiaugsmu džiaugiasi 
ir nutilę miškai, ir gėlėtos pievos, ir iš- 
balęs sodas, ir maži paukšteliai. 

Žiūri į tave tėveliai ir su ašaromis aky- 
se tyliai sako: 

— Tas angelas yra mūsų „vaikas! 

Tavo mokytojai džiaugiasi patenkinti, 
kad Dievas leido jiems tavo sielą prireng- 
ti dangaus Svečiui ir paaukoti Jam kam- 
barėlį, gražesnį už altoriaus ciboriją, šva- 
resnį ir skaistesnį už taurę, kurioj būva 
Švč. Sakramentas. 

Tavo draugai žiūri į tave šventai, gra- 
žiai nusiteikę. Mažesnieji pavydi tau lai- 
mės, didesnieji prisimena savo Pirmąją -. 
Komuniją ir jų akyse pasirodo ašaros. 

Džiaugsmo ir laimės ašaros, jei nenukly- 
do nuo nurodyto kelio, gailesčio ir liūde- 
sio ašaros, jeigu... Bet Viešpats Jėzus šian- 
dien šaukia, dovanoja, paguodžia... 

Melskis už juos visus — tėvelius, mo- 
kytojus ir draugus, nes šiandien Dievas 
išklausys kiekvieną tavo prašymą. Nie- 
kuomet dar Švč. Marija iš aukštybių ne- 
žiūrėjo į tave su tokia meile, niekuomet 
šv. Juozapas taip jautriai nelaimino, o ta- 
vo Angelas Sargas taip nesidžiaugė ta- 
vimi... 

Šiandien yra gražiausioji tavo gyveni- 
mo diena, nes tavo siela pasidarė skaisti, 
kaip tuoj po krikšto. Prie to džiaugsmo 
šiandien prisijungė nuoširdumas ir mei- 
lė, kurių tada negalėjai pajusti. 


—+0-— 


Dangaus džiaugsmas 


Šiandien mūsų bažnyčioje vyksta tas 
pats, kas ir danguje: Viešpats Jėzus yra 
visų sielose ir tyliai kalba. Jis šaukia savo 
angelus ir, rodydamas tave, sako: 

— Matote tą sielą? Aš šiandien ste- 
buklus jai padarysiu! 

— Ką padarysi, Viešpatie? — stebisi an- 
gelai. 

— Einam pas ją, pamatysit! 

Angelai eina su Viešpačiu Jėzum ir 
nustebę klausosi Jo pasakojimo: 

— Aš duosiu jai valgyt mano kūną ir 
gert mano kraują, kad būtų tvirtas katali- 
kas, kad, nuo kūdikystės maitinama bran- 
giausiu maistu, būtų šventa mano akyse, 
nes ir aš, Jos Viešpats ir Dievas, esu 
šventas! Su ja šiandien parmąkart kalbė- 
siu ir tarsiu: „Brangus vaikuti, aš esu 
skaistybės mylėtojas, iš manęs paeina 
šventumas! Aš ieškau skaisčios širdies ir 
radęs apsigyvenu joje. Štai esu, atidaryk 
savo sielos duris, nes stoviu prie jų ir 

barškinu. Įleisk mane, nes žinau, kad iš- 
pažintyje nuvalei savo sielos kambarėlį! 
Ar noriai mane priimsi? Ar neišvarysi ma- 
nęs nuodėmės piktumu? Ar visuomet bus 
man atviros tavo sielos durys? Ar leisi 
man apipilti tave neįvertinamomis dovano- 
mis? Ak, patenkink mano meilės troškulį !..“ 

Baigia Viešpats Jėzus pasakoti ir lau- 
kia, ką tu Jam atsakysi. O tu atveri savo 
sielos kambarėlio duris ir, nuleidęs akis, 
atsiklaupęs ant žemės, susijaudinęs tari: 

— Viešpatie, nesu vertas, kad ateitum, 
bet tark tiktai žodį ir pasveiks mano siela!.. 

Viešpačiui užtenka tavo geros valios, ir 
Jis balto komunikanto pavidale apsilanko 
tavo sieloje. Sakyk, ar tavo širdis rami, 
ar tu nejauti visame kūne naujos šilumos? 
Juk tu susijungei su viso pasaulio Kūrė- 
ju! O gal tu girdi savo Svečio tylius žo- 
džius: 

— Prašyk, o visa gausi! Iš tikrųjų, sa- 
kau tau, pasitikėdamas prašyk, o suteiksiu 
visa, ko tik prašysi! Ieškok, o rasi, belsk, o 
bus atidaryta! Visa, ko tik mano vardu 
prašysi, duosiu, nes nepaprastai myliu 
tave!.. 


Be abejo, tu žinai, ko turi prašyti savo 
Svečią, o Jis išklausys tave... 

Aš ieškau skaisčios širdies! 


Išklausyta malda 


Mažoji Marytė nepaprastai uoliai klau- 
sėsi kunigo pamokymų apie nuodėmės bai- 
sumą: juk į jos širdį ateis Viešpats Jėzus, 
Kuris yra nepaprastai šventas ir Kurį nuo- 
dėmė gali išvaryt iš jos širdužės. Todėl 
Marytė pasiryžo: 

— Aš nesutepsiu savo sielos nuodėme! 
Noriu gyventi ir mirti mirtinai nenusidė- 
jus. Marija, Dievo Motina, padėk man! 

Ir nuo to laiko ji pasidarė rimtesnė: 
mažiau su draugėmis išdykavo, uoliau mo- 
kėsi ir karščiau maldeles kalbėjo. Dažnai 
ji nubėgdavo į bažnyčią Jėzų Švč. Sakra- 
mente aplankyti. Čia jai buvo taip gera ir 
ramu!.. 

Didžiosios šventės išvakarėse Marytė 
apkabino savo motutę ir, paslaptingai į ją 
žiūrėdama, tarė: 

— Brangioji mamyte, padariau vieną pa- 
siryžimą ir būčiau labai laiminga jei jį iš- 
tesėčiau! Koks jis yra — labai prašau da- 
bar neklausti. Prašiau Dievą dar vienos ne- 
paprastai didelės malonės. O kad Jis grei- 

čiau mane išklausytų, sujunkime mūsų mal- 
das ir kiekvieną vakarą už tai sukalbėki- 
me vieną Tėve mūsų ir Sveika Marija. 

— Mielu noru, mažyte! — atsakė moti- 
na. — Nereikalauju, kad daugiau man sa- 
kytum. Melsiuos už tave, brangute! 

Praėjo keturi mėnesiai. Marytė staiga 
žmė silpnėti — pamažu nyko jos jėgos, gy- 
vumas. Gydytojai nesuprato ligos, nes nie- 
<o jai neskaudėjo. 

Tačiau Marytė buvo ir toliau linksma. 
Jei kas pasakydavo jai apie nusilpimą, mer- 
gaitė tik saldžiai nusišypsodavo. 

Tėve mūsų ir Sveika Marija kasdien su 
notina ir toliau kalbėjo. 

Pagaliau visi suprato, kad mergaitė ne- 
išgis ir tokia jaunutė — vos dvylikos me- 
tų — turės numirti. Vargšė motina tai nu- 
jausdama, norėjo sužinoti paslaptį, kurią 
jos duktė taip rūpestingai slėpė. Tad vie- 
ną kartą tarė: 

— Brangioji dukrele, ar tu nori palikti 
motiną? Ar tu nori numirti? 

Mergaitė pažiūrėjo į ją didelėmis aku- 
tėmis ir nieko neatsakė, 

— Mano dukrele, — tęsė motina. — Ar 
nori man vieną malonumą padaryti? Jau še- 
šeri mėnesiai kalbame Tėve mūsų ir Svei- 
ka Marija, prašydamos kažin kokios dide- 

lės malonės. Pasakyk man šiandien, kas tai 
per malonė? 

— Ko mieliausiai pasakysiu! — atsakė 
mergaitė. — Jau laikas, kad žinotumėt tai. 
Ir tėvelis turi žinoti! Prašau paimti mano 
užrašų sąsiuvinį iš Pirmosios Komunijos 
laikų. Tet rasite parašyta, ko jau šešerius 
mėnesius prašome Dievą! 

Motina skubiai atsistojo, surado jos už- 
rašų sąsiuvinį ir neramiai plakančia širdi- 
mi skaitė: 

— Mano Dieve, jeigu ilgiau gyvenda- 
ma žemėje įžeisčiau Tave sunkia nuodėme, 
leisk, kad tuojau mirčiau! Kad išprašyčiau 
sau tos malonės, prižadu kasdien sukalbėti 
Tėve mūsų ir. Sveika Marija... 

Susijaudino motina. Valandėlę tylėjo, 
nežinodama ką sakyti, o paskui tarė: 

— Tad nori numirti? 

— Brangi mano mamyte. O jeigu bū- 
čiau įžeidusi gerąjį Dievą? Neverk, aš ei- 
nu į dangų! 

Po kelių dienų Marytė iš tikrųjų nuė- 
jo į dangų. Tėveliams liko jos gražaus gy- 
venimo atmintis ir nedidelis užrašų sąsiu- 
vinis. 

Mergaitės laiškas 


Brangioji drauge, ar aš sugebėsiu ap- 
rašyti tą džiaugsmą, kurį Pirmosios Komu- 
nijos dieną jaučiau? Tur būt, ne! Veltui 
ieškočiau gražiausių žodžių, vis tiek nie- 
kas neišeitų. 

Per išpažintį jokiu būdu negalė- 
jau gailesčio sužadinti. Mano širdis buvo 
prislėgta, krūtinėj oro trūko, verkti nega- 
lėjau. Bet kunigas man papasakojo tiek 
įdomių ir jaudinančių dalykų, kad nepaju- 
tau, kaip ašaros ėmė riedėti man iš akių. 

Vakare nuėjau į bažnyčią, nes namie 
negalėjau pasėdėti. Atsiklaupiau prieš di- 
dijį altorių, kur šventoji ugnelė mirga, ir 
mąsčiau: koks geras Dievas, kad iš mūsų 
meilės visuomet altoriuje pasilieka. Juk 
Jis rytoj apsilankys ir mano sieloje... 

Kitą dieną atsikėliau anksti. Švariai nu- 
siprausiau, užsidėjau gražią, baltutę suk- 
nelę, rūtų vainikėlį ir nubėgau į bažnyčią. 
Čia jau buvo dauguma mano draugių. Ne- 
paprastai laukiau, kada gerasis Jėzus ateis 
pas mane. 

Pagaliau atėjo valanda, kada aš su aša- 
romis akyse prisiartinau prie šventojo sta- 
lo. Kokia laimė susijungt su Dievu! Giliai 
susijaudinusi, surinkau išblaškytas mintis 
ir pradėjau pasakot savo Svečiui, kaip ne- 
paprastai karštai Jį myliu. 

Paskui meldžiausi už savo tėvelius, bro- 
lius ir sesutes, už kunigėlį ir mokytojus, 
už visus draugus ir tave, Stasyte! Aš ži- 
nau, kad gerasis Jėzus išklausė mano ma!- 
das, nes taip karštai meldžiausi, kaip nie- 
kad. 

O vakare, kai sukalbėjus maldas atsi- 
guliau į lovą, ilgai negalėjau užmigti. Visi 
dienos įspūdžiai stovėjo mano akyse. Savo 
sieloje, rodos, girdėjau Viešpaties balsą: 
„Miegok, mano brangus vaikeli, miegok! 
Aš esu tavo sieloje ir budžiu. Miegok sal- 
džiu ir ramiu miegu, visas dangus budi 
prie tavo lovytės!“ 

Ilgai negalėjau užmigti... 

Taip praėjo ta gražioji diena. Ir kodėl 
ji taip greit pabėgo? Buvo tai gražiausia 
diena mano gyvenime!.. 

Tavo Onutė, 

Pasilik, Jėzau, mano sieloje! 

Auksinė knyga 


Visi šiandien parsinešėte Pirmosios Ko- 
munijos atminimą, kunigo dovanotą pa- 
veikslėlį. Jame užrašyta, kada pirmąkart 
priėmėte dangaus Svečią į rūpestingai iš- 
valytą savo sielą. Tą pavekslėlį, be abejo, 
pakabinsite geriausioje kambario vietoje 
ir, kiek kartų pakelsite į jį akis, visuomet 
prisiminsite didžiojo džiaugsmo šventę. 
Ir juo daugiau laiko prabėgs, juo tas pri- 
siminimas bus malonesnis. 

Tačiau visi kartu parsinešėte sieloje 
kur kas gyvesnių įspūdžių, sukeltų dan- 
gaus Svečio atsilankymu. Šandien dar jie 
gyvi, tačiau po savaitės, mėnesio, metų jie 
apsitrins, apsitrauks užuomaršos skraiste 
ir atrodys tik, tarsi, seniai sapnuotas sap- 
nas. O labai gaila, jei taip iš tikrųjų būtų!.. 

Norėčiau, kad ir tie prisiminimai, kaip 
ir anas paveikslėlis, dažnai gaivintų jūsų 
sielas. Bet kaip užlaikyti juos ilgiau savo 
atmintyje? 

Klausykite! Yra būdas išsaugoti juos! 
Dar šiandien įsigykite gražiausį, kokį tik 

galite, geriausia stipriai įrištą, sąsiuvinį. 
Tai bus jūsų auksinė knyga. 

Pirmiausia tame sąsiuvinyje stenkitės 
užrašyti šventąjį nusiteikimą, kuris pripil- 
dė jūsų širdis Pirmosios Komunijos metu. 
Paskui pažymėkite savo sumanymus ir pa- 
siryžimus. Toliau užrašykite kasdienio, to- 
limesnio gyvenimo sutvarkymą. Pagaliau 
po viso to kasmet, Pirmosios Komunijos 
metinėse, užrašinėkite naujus nusiteikimus 
ir sumanymus bei pasiryžimus, kurie ateis 
jums į mintį. 

Rašykit švariai, pirmiau juodraštyje pa- 
sirašę, rašykite paprastai, galvodami tik 
apie Dievą ir'savo sielą. Žinokite, kiek kar- 
tų vėliau, paėmę į rankas šią auksinę knygą, 
skaitysite tuos atsiminimus, jūsų akyse ži- 
bės ašaros, o sieloje vėl išgyvensite aną di- 
džiąją šventę. Tada jūsų pačių užrašytos 
mintys duos nepalyginti daugiau naudos, 
negu visi pamokslai ir dvasinės knygos. 
Juo būsite vyresni, juo jautriau kalbės jū- 
sų sielai tie žodžiai, parašyti kūdikiško ne- 
kaltumo žavesy. š 


Kad būtų aiškiau, kaip tokius užrašus 
tvarkyti, paduodu jums pavyzdį gerosios 
Eliutės, kuri nuo Pirmosios Komunijos 
dienos ligi pat savo mirties uoliai vedė sa- 
vo auksinę knygą. Kas iš jūsų nesugebėtų 
panašiai užrašinėti savo minčių? 

Eliutės Pirmosios Komunijos 
įspūdžiai 


Mano sielos nusiteikimas 


Ligi savo Pirmosios Komunijos buvau 
labai gyva vėjavaikė. Dėl to labai įžeidi- 
nėjau Dievą ir brangiems tėveliams teikda- 
vau rūpesčio. 

Naujųjų Metų dieną mano geroji moti- 
na dovanojo man mažutę knygelę, Pirmo- 
sios Komunijos metus, ir linkėjo, kad tin- 
kamai galėčiau prie tos šventės prisirengti. 

Tą valandą pasijutau susijaudinusi. Kaž- 
kas manyje pasikeitė, kad glamonėjau mo- 
tiną ir tariau jai: 

— Pasidžiauk, geroji mamyte, būsi ma- 
nim patenkinta, prižadu tau... 

Gerasis Dievas padėjo, kad galėjau tuos 
žodžius įvykdyti. 

Kai artinosi mano Pirmosios Komuni- 
jos diena, jaučiau kaip tikėjimas ir pamal- 
dumas stiprėjo mano sieloje. 


Kovo 25 dieną, šv. Marijos Apreiškimo ; 


šventėje, karštai ją prašiau tinkamo Pirm. 
Komunijos priėmimo malonės. Ilgai klūpė- 
jau prie jos kojų ir visai man nenusibodo; 

priešingai, buvau nepaprastai laiminga. Man 
rodėsi, kad karts nuo karto Švč. Marija sa- 
ko man: „Pasilik čia dar, mano dukrele, 
nes aš tave labai myliu!“ 

Didįjį Penktadienį pajutau gilų gailes- 
tį už savo kaltes, žinodama, kad dėl jų ken- 
tėjo Viešpats Jėzus. 2 

Kai išpažinau savo kaltes, kunigas rado 
mane tinkamai prisirengusią ir pasakė, kad 
galėsiu eiti Pirmosios Komunijos. Negalė- 
jau atsidžiaugti. „Mano Dieve, tariau, koks 
esi geras ir gailestingas tokiam netikusiam 
ir nėvertam vaikui, kaip aš!“ 

Labai mažai miegojau Pirmosios Komu- 
nijos išvakarėse, o jei valandėlei ir užmig- 
davau, tuojau matydavau šventąjį stalą, 
Pirmąją Komuniją, tabernakulį ir ciboriją. 

Pirmosios Komunijos diena neabejoti- 
nai buvo lamingiausia mano gyvenime. Nie- 
kuomet jos neužmiršiu! 

Didelį džiaugsmą man suteikė pasiauko- 
jimas Dievo Motinai. Dar šiandien rytą ne- 
jučiom buvau sujaudinta, mąstydama apie 
ta gražią vakarykščią dieną, ir klausiau pa- 
ti savęs: 

— Elenute, ar tu apleisi kada Dievą, Ku- 
ris tave vakar aplankė? Ar tu nepastebi, 
kad nuo tada, kai Jį pamilai, esi geresnė, 
laimingesnė ir teiki laimės taipgi savo tė- 


19 


veliams? Tad, Elenute, jau niekuomet ne- 
apleisk Dievo!.. 


Taip, mano Jėzau! Visuomet būsiu Ta- 
vo! Taipgi ir tavo, o Marija, Dievo Moti- 
na, nes argi galima mylėt Jėzų, nemylint 
Tavęs, Jo švenčiausios Motinos! 


Mano sumanymai ir pasiryžimai 


Lyginau Dievą su žmonėmis ir žmones 
su Dievu ir tariau sau: 


— Dievas, pirmasis mano Viešpats, Tė- 
vas ir Karalius, yra nepalyginti didesnis, 
negu žmonės, o žmonės yra dulkės paly- 
ginus su Dievu. Pasiryžtu dėl to labiau 
bijoti Dievo negu žmonių, nesigėdint jų 
atliekant savo religines pareigas ir nepai- 
syt jų nuomonės, kai ji priešinsis Dievui. 


* 


Pirmosios Komunijos dieną lyginau sa- 
vo kūną su siela ir sielą su kūnu ir supra- 
tau, kad mano siela, gyvas ir nemirtingas 
Dievybės paveikslas, yra nepalyginti 
garbingesnė už kūną. Tad pažadėjau Die- 
vui, kad ateityje labiau rūpinsiuos siela 
negu kūnu. 


20 


Visuomet būsiu Tavo, Jėzau! 

* 

Lyginau dabartinį gyvenimą su amži- 
nuoju ir tariau sau: 

— Kokia kvailystė šešiasdešimčiai arba 
daugiausia aštuoniasdešimčiai metų paauko- 
ti visą laimės ir garbės amžinybę!... Prie- 
šingai, visą dabartinį gyvenimą reikia pa- 
vartot, kad užsitarnautum laimingą amži- 
nybę. Aš taipgi pasiryžtu taip elgtis! 

u * 

Kiek aš kentėjau, rengdamasi prie Pirm. 
Komunijos, galvodama apie savo vaikystės 
dienų kaltes!... Argi turėčiau toliau pana- 
šiai elgtis ir paskui naujas ašaras lieti? O 
ne, mano Dieve, prižadu Tau, kad jau dau- 
giau nenusidėsiu! 

* 

Buvau tokia laiminga, kai susiradau do- 
ros kelią! Argi vėl turėčiau jį pamesti? 
O ne, niekuomet! 

Noriu gražiu savo elgesiu džiuginti tė- 
velius, kuriuos prieš Pirmąją Komuniją 
tiek kartų įžeisdavau. Jau visuomet jų klau- 
sysiu! 

* 

Draugausiu tik su geromis mergaitėmis. 
Viliuos, kad jau niekuomet mirtina nuodė- 
me neįžeisiu Dievo. Ne, mano Dieve, nie- 
kuomet! Bet, jei man atsitiks ta nelaimė, 

prižadu, kad tą pačią dieną atliksiu išpažin+ 
tį. Niekuomet su neramia sąžine neisiu mie- 
got... nes jei tą naktį numirčiau... 

* 

Visuomet ant kaklo nešiosiu V. Jėzaus 
kryželį arba medalikėlį su Dievo Motina. 
Jeigu kur nors kada netikėtai numirčiau, 
tuojau įsitikintų, kad buvau pamaldi kata- 
likė. 

* 

Savo miegamajam kambarėly parengsiu 
sau mažą altorėlį, pastatysiu mažą kryželį, 
mažą Dievo Motinos statulėlę, indelį su 
švęstu vandeniu ir kelis šventus paveiks- 
lėlius. Ten kasdien kalbėsiu ryto ir vakaro 


maldas. 
* 


Ypatingai stengsiuos atsiminti savo An- 
gelą Sargą. Pavesiu save jo globai rytą ir 


vakarą, o dažnai ir dienos bėgyje. 
* 


Niekuomet neimsiu į rankas jokios skai- 
tymo knygos, kol prieš tai nepaklausiu sa- 
vo nuodėmklausio, ar ta knyga nėra bloga 
arba nepavojinga man. 

Visuomet tarsiuos su savo gerais ir pa- 
vyzdingais tėveliais ir klausiu jų nuomo- 
nės. Viešpats Dievas mane laimins, jei bū- 
siu paklusni. 

* 

Mūsų kunigėlis patarė, kad kas sekma- 
dienį su dėmesiu perskaitytume vieną kate- 
kizmo skyrelį, o kiekvieną iškilmingą šven- 
tę skyrių, kur aiškinama jis. 

Kunigas taipgi mums patarė, kad, kai 
numirs koks nors mūsų parapijos vaikas, 
mes stengtumėmės dalyvauti jo laidotuvė- 
se ir pagalvotume apie gyvenimo pabaigą. 
Stengsiuos ir to laikytis. 


* 


Noriu visiems būt miela, gera, mandagi. 
Kunigas sakė, kad tokie vaikai yra šeimos 
ir visuomenės pažiba. 

Užjausiu susirūpinusius, ligonius, nu- 
liūdusius ir apskritai visus nelaimingus. 
Kiek galėdama jiems padėsiu ir visuomet 
guosiu. 


Mano gyvenimo sutvarkymas 


Rašau kitą dieną po savo Pirmosios 
Komunijos 


Vardan Dievo, Tėvo ir Sūnaus ir Šven- 
tosios Dvasios, amen. 

Pasiryžtu dabar tiktai Dievui priklau- 
syt ir taip gyventi, kad Jam būčiau kaskart 
malonesnė. Dėl to Jo, šventųjų angelų, o 

ypatingai mano Angelo Sargo akivaizdoje 
darau sekančius pasiryžimus, kuriuos vi- 
liuos Dievo malone ir švč. Marijos pagalba 
ištikimai lig mirties pildyti. 

a) Kasdien 


1. Ištikimai pildysiu Dievo ir Bažnyčios 

įsakymus ir uoliai eisiu visas savo parei- 
* gas. Dėl to: 

2. Kiek tai nuo manęs pareis, stengsiuos 
keltis ir gulti nustatytą valandą. 

3. Kai tik pabusiu, kelsiu mintis į Die- 
vą. Pirmi žodžiai, kuriuos ištarsiu, bus Jė- 
zus ir Marija. Pirmas veiksmas — kryžiaus 
ženklas. Eidama miegot, tą patį darysiu. 

4. Ryto maldas sukalbėsiu kai tik atsi- 
kelsiu, kukliai atsiklaupus prieš savo kry- 
želį. 

5. Prieš kiekvieną darbą trumpai pasi- 
melsiu arba nors pakelsiu širdį į Dievą. 

6. Dienos bėgyje dažnai atsiminsiu Die- 
vą. 

7. Stengsiuos atkalbėt vieną dešimtadalį 
rožančiaus. 

8. Vakare padarysiu sąžinės sąskaitą. 


b) Kas savaitę 


9. Sekmadienį duosiu vargšui išmaldą 
iš Dievo meilės. 

10. Kiekvieną ketvirtadienį, jei galėsiu, 
išklausysiu šv. Mišių. š 

11. Kiekvieną penktadienį nuo ko nors 
susilaikysiu arba atkalbėsiu penkis Tėve 
mūsų ir Sveika Marija Viešpaties Jėzaus 
kančios garbei. 


c) Kas mėnuo 


12. Išpažintį atlikinėsiu kiekvieną mė- 
nesį ir stengsiuos vertai šv. Komuniją pri- 
imti. 

13. Stengsiuos atsikratyti kokios ydos, 


d) Kasmet 

14, Tinkamai švęsiu savo krikšto, Pir- 
mosios Komunijos ir sutvirtinimo metines, 
tai yra: 

Šv. Krikšto kovo 27 d., 
P. Komunijos birželio 15 d., 
Sutvirtinimo liepos 22 d. 

15. Kiekvieno mėnesio paskutinę dieną 
perskaitysiu šiuos nuostatus stropiai žiū- 
rėdama, ar ištikimai juos vykdau. Perska:- 
tysiu taipgi nusiteikimus ir pasiryžimus i 
jei ko nebūsiu išpildžius, užduosiu sau at. 
gailą. Peržiūrėjimą baigsiu maldele... 


——-—— 

Koks geras Viešpats Jėzus! 


Nauji nusiteikimai su pasiryžimais mano 
Pirmosios Komunijos metinėse 


1835 m. birželio 15 dieną. 


Koks geras Viešpats Jėzus, kad nori die- 
ną ir naktį pasilikti mūsų bažnyčiose Šven- 
čiausiame Sakramente! Kodėl aš taip re- 
tai Jį aplankau? 

Keletą kartų šiais metais be reikalo ap- 
leidau mišparus. Prižadu Viešpačiui Die- 
vui, kad dabar stengsiuos uoliai juos lan- 
kyti. 


1836 m. birželio 15 dieną. 


Dėkojant po šv. Komunijos, man atėjo 
mintis nuo šiol kiekvienoj Dievo Motinos 
šventėj sukalbėti mažąjį officium, ir ta 
mintis nepaprastai mane pradžiugino. 

Šiais metais kelioliką kartų išleidau pi- 
nigus įvairiems mažmožiams, be kurių ga- 
lėjau apsieiti. Pinigus galėjau atiduot pa- 
vargėliams. Labai gaila! Nuo šiol darysiu 
mažiau išlaidų, a daugiau išmaldų dalinsiu! 


1837 m. birželio 15 dieną. 


Man rodos, kad kol sulauksiu amžiaus, 
kada galėsiu tikrai pasninkauti, privalau 
po truputį tvardytis valgydama. 

Pavargėlius ir ligonius lankyt niekas 
man netrūko. Tad laikas nuo laiko, 
ypač sekmadieniais, juos lankysiu. 


1838 m. birželio 15 dieną. 


Koks geras Dievas, kad leidžia man būt 
ištikima Jo malonei, kai tuo tarpu jau tiek 
mano Pirmosios Komunijos draugių Jį ap- 
leido! Kaip už tai turiu būt Jam dėkinga! 

Šiais metais truputį apsileidau su Švč. 
Marijos garbinimu. Turiu atgaut pirmąjį 
uolumą, nes, jei apleisiu Švenčiausiąją Mo- 
tiną, ir ji mane apleis, o kas tada su ma- 
nim atsitiks? 


1839 m. birželio 15 dieną. 


Dėkodama tariau sau: kaip nemylėti to- 
kio gero Dievo, Kuris mus taip karštai 
myli, kad pats mums aukojasi. 

Noriu šiais metais Dievui paaukoti vi- 
sus savo darbus. 


1840 m. birželio 30 d. (15 d. sirgau). 


Mano Dieve, sirgau! Ar ne didelė būtų 
man laimė, jei jauna numirčiau! Žemėje 
taip lengva Tave įžeisti, taip greit galima 
Tavęs netekti!. Tegu būva Tavo valia, 
Viešpatie! 

Juk niekas man nedraudžia, kad kai 

Kk is 


kada paprastą dieną išklausyčiau šv. Mi- 
šių. Pasiryžtu šiais metais kartais tai iš- 
pildyti. 

1841 m. birželio 15 dieną. 

O kaip trokščiau numirti dėkojimo va- 
landą po šv. Komunijos! 

Nuo šiol pasiryžtu kiekvienų metų gruo- 
džio paskutinę dieną padaryt apsimąsty- 
mą, kaipo prisirengimą prie mirties, ir pri- 
imt tą dieną šv. Komuniją kaip Vijatiką... 


Tolimesni Elenutės auksinės knygos 
puslapiai tušti: 1842 metų pradžioje, bū- 
dama 19 metų, mirė. 

Kai angelišku pamaldumu priėmė Švnč. 
Sakramentą kaipo Vijatiką, sakė prie jos 
buvusiems, kad ši paskutinė jos gyveni- 
mo diena primenanti Pirmosios Komuni- 
jos dieną ir kad nežinanti, kuri tų dienų 
gražesnė. 

Mirė rankoje laikydama užrašus, ku- 
riuose buvo surašyti jos įspūdžiai. Mėgino 
juos dar kartą skaityti, norėdama tuo bū- 
du tarsi tęsti tolimesnį pasikalbėjimą su 
Dievu, priimu Pirmojoj Komunijoj... 

Laiminga Eliutė! Jau ilsisi dangaus tė- 
vynėje, kur amžinai tęsiasi jos Komunija... 
Ar mes norėsime eiti tais pačiais keliais į 
dangų? 

Pirmosios Komunijos liudytojai 


Motutė tave gražiausiais rūbeliais aprė- 
dė, kai ėjai į bažnyčią, kad Viešpatį Jėzų 
priimtum. Tavo siela buvo švari, skaistutė, 
ir rūbeliai gražūs. 

Mergaitės, pasidėkite saugioj vietoj bal- 
tą suknutę, velioną, rūtų vainikėlį, kasny- 
ką ir niekuomet arba tik per didžiąsias 
šventes juos užsidėkite. 

Berniukai, nenumeskite savo rūbelių 
papuošalų, o jei galite, ir rūbelius saugo- 
kite. Tegu jie būva jūsų didesnių švenčių 
papuošalai ir, jau užaugus, brangus Pir- 
mosios Komunijos atsiminimas. 

Bažnyčioje turėta žvakė tegu būva pa- 
dėta saugioje vietoje ir visuomet teprime- 
na jums aną karštą, nekaltą Jėzaus mei- 
lės ugnį... 

Tačiau, svarbiausia, neleiskite prasikal- 
timų dulkėmis apnešti savo skaisčios sie- 
los! Ją už viską labiau saugokite ne tik 
nuo blogų pavyzdžių, bet ir nuo savo blo- 
gų įgeidžių. 

Pirmosios Komunijos rūbeliai ir nesu- 
tepta siela niekuomet neleis jums užmiršti 
didžiojo džiaugsmo ir neleis jo pakeisti nu- 
sidėjėlio skausmu... 

tykių, vaikų gyvenimo pavyzdžių, 
scenos vaizdelių, eilėraščių, 
žodžiu — vaikų gyveni- 
mo įdomumų. 

niuose knygynuose ir Kauno Angelai- 
čių C. Komitete. Knygelė sutikta dideliu 
susidomėjimu ir nepaprastai palankiai. 


Kas dar nėra užsisakęs, tepasisku- 
bina, nes vėliau gali pritrūkti, 

